MTÜ NELJA VALLA KOGU
 ÜLDKOOSOLEKU PROTOKOLL   	

Sakus, 17. detsembril 2014. a  (kl 18.00-19.30)	 	

Juhatas:	Andres Laisk	
Protokollis:	Anu Altmets	
Osalesid:	 15 Nelja Valla kogu liiget (registreerimisleht lisatud protokollile)

	
	
Päevakord:	
	
1.	Muudatuste tegemine Nelja Valla Kogu põhikirjas
2.	Liikmemaksu määra kinnitamine
3.	Üldkoosoleku otsuse kehtetuks tunnistamine  
4.	Informatsioon ja kohapeal algatatud küsimused (vajadusel)

1.	Muudatuste tegemine Nelja Valla Kogu põhikirjas

Andres Laisk tutvustas NVK juhatuse ettepanekut põhikirja muutmise kohta. 

Erik Sandla (Harku vald), tegi ettepaneku muuta NVK juhatuse esitatud sõnastust. Nimelt sätestab KOKS § 35 lõige 4: Kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik.
 
Seega ettepanek sõnastada  põhikirja punkt 7.1.2. „iga ühingu liikmeks olevat omavalitsust esindab juhatuses üks valla -või linnavalitsuse poolt nimetatud isik“.
 
Selgituseks, et kui KOV volikogu on otsustanud kuulumise ühingusse, siis operatviivsem, kui esindaja on vallavalitsusest, sest kui juhtub volikogu poolt määratud isik lahkuma juhatusest, siis tuleb oodata kord kuus toimuvat volikogu istungit, samas kui vallavalitsus saab igal nädalal asendajaks uue liikme nimetada.

Otsustati (15 poolthäälega): muuta Nelja Valla Kogu põhikirja punkti 7.1 ja sõnastade see järgnevalt:
7.1 Üldkoosolekute vahelisel ajal juhib ühingu tegevust juhatus, kes valitakse ühingu liikmete hulgast kuni kolmeks aastaks. 
7.1.1. Juhatuse võib kuuluda kuni 12 liiget;
7.1.2. iga ühingu liikmeks olevat omavalitsust esindab juhatuses üks esindaja, kes on vastava omavalitsuse pädeva organi poolt  nimetatud isik;
7.1.3. Iga omavalitsuse esindajana valitakse juhatusse üks ettevõtjate esindaja ning üks mittetulundusühingu esindaja, kes peavad oma peamise tegevuskohana olema registreeritud konkreetses omavalitsuses. Juhul kui kandidaatideks esitatakse mitu ettevõtjate või mittetulundusühingute esindajat, valitakse juhatusse enim hääli saanud kandidaat;
7.1.4. Juhul, kui kandidaat saab esindada  juhatuses nii ettevõtjat kui mittetulundusühingut, peab ta oma  kandideerimisnõusolekus  märkima, kelle esindajana ta juhatusse kandideeri;. 
7.1.5. Juhul, kui ühest omavalitsusest ei esitata ettevõtja või mittetulundusühingu esindaja kandidaati, pääseb juhatusse üldarvestuses enim hääli saanud sama omavalitsust esindav ettevõtjate või mittetulundusühingute esindaja. Juhul kui  kandidaadiks ei esitata omavalitsusest kummagi sektori esindajat, pääseb juhatusse üldarvestuses enim hääli saanud  ettevõtjate või mittetulundusühingute esindaja sõltumatul omavalitsusest. 

2.	Liikmemaksu määra kinnitamine

Andres Laisk tutvustas NVK juhatuse ettepanekut liikmemaksu muutmise kohta.  
Ülevaade tetevusgruppide liikmemaksust on  koostanud Piret Leskova, Eesti Leader Liidu tegevjuht:

MTÜ-de liikmemaks KTG-des 
Liikmemaks on vahemikus 6,39 – 64 eurot
Keskmine liikmemaks MTÜ-dele on 19 eurot
Liikmemaks on väiksem kui 19 eurot – 12 KTG-d
Liikmemaks on suurem kui 19 eurot – 9 KTG-d
Liikmemaks on 19 eurot – 1 KTG
Liikmemaks on 0 eurot – 1 KTG

Ettevõtete liikmemaks KTG-des
Liikmemaks on vahemikus 7 - 70 eurot
Keskmine liikmemaks ettevõtetele on 31,60 eurot
Liikmemaks on väiksem kui 31,60 eurot – 13 KTG-d
Liikmemaks on suurem kui 31,60 eurot – 9 KTG-d
Liikmemaks on 0 eurot – 1 KTG

Kohalike omavalitsuste liikmemaks KTG-des (4 erinevat viisi)
1.Kindla summaga liikmemaks – 9 KTG-d
Vahemik 10 – 1280 eurot
Keskmine 467 eurot
Keskmisest suurem 3 KTG-l
Keskmisest väiksem 6 KTG-l
2.Liikmemaks on sõltuvuses ainult elanike arvust – 9 KTG-d
Vahemik 0,25 – 1 euro/elaniku kohta
Keskmine 0,52 eurot/elaniku kohta
Keskmisest suurem 4 KTG-l
Keskmisest väiksem 5 KTG-l
3.Baassumma + elanike arvu pealt – 3 KTG-d
Baassumma vahemik 400 – 1000 euro
Baassumma keskmine 680 eurot
Baassumma keskmisest suurem 1 KTG-l
Baassumma keskmisest väiksem 2 KTG-l
+
Vahemik 0,4 – 0,5 eurot/elaniku kohta
Keskmine 0,52 euro/elaniku kohta
Keskmisest suurem 2 KTG-l
Keskmisest väiksem 1 KTG-l
4.Vastavalt vajadusele, igal aastal erinev – 2 KTG

Kuulati ära ettepanekud MTÜ Vääna Külaselts ja MTÜ Eesti Kõrgkoolitennise Liidu poolt, väikeste MTÜde rahalise olukorra ja liikmemaksu suurendamise kohta.

Ettepanek Rene Tammiselt: vaadata igat MTÜ liikmemaksu juhtumit eraldi ja lasta üldkoosolekul otsustada liikmemaksu vähendamise küsimus.

Otsustati (15 poolthäälega): alates 1. jaanuarist 2015 kehtestada liikmemaksu suuruseks 1000 eurot kohalikele omavalitsustele; 100 eurot äriühingutele ning 50 eurot mittetulundusühingutele ja sihtasutustele. Juhul kui MTÜ-l või sihtasutusel ei ole võimalik maksta 50 euro suurust liikmemaksu jooksval eelarveaastal, siis on tal õigus taotleda MTÜ üldkoosolekult liikmemaksu vähendamist motiveeritud avalduse alusel kuni10 euroni aastas. Liikmemaksu vähendamise otsustab üldkoosolek. 

3.	Üldkoosoleku otsuse kehtetuks tunnistamine  

Andres Laisk tutvustas NVK juhatuse ettepanekut 26. mail 2012 üldkoosolekul tehtud otsuse osas, millega määrati juhatuse esimehe töötasuks pool tegevjuhi palgamäärast. 

Otsustati (15 poolthäälega) tunnistada kehtetuks 26. mai 2012 üldkoosoleku otsus (punkt 6) juhatuse esimehe palgamäära osas.  

4.	Informatsioon ja kohapeal algatatud küsimused 

4.1.	Teha ettepanek revisjonikomisjonile viimase perioodi aktide ja protokollide põhjalikuks läbitöötamiseks. Ettepanek kiideti üldkoosoleku poolt heaks.

4.2.	Seoses käibevahendite nappusega teha ettepanek kohalikele omavalitsustele maksta korrada ära järgmise kuni 4 aasta liikmemaks (maksimaalses kogusummas 16 000 eur), mis kergendaks oluliselt ühingu jätkusuutlikku majandamist, tingimusega, et jaanuaris esitab Nelja Valla Kogu juhatus 2015.a detailse eelarve ning näitab kuhu kulutatakse 2015. a  laekuvad liikmemaksud. Ettepanek kiideti üldkoosoleku poolt heaks ning KOV-de esindajad arutavad selle küsimuse omavahel läbi.

4.3.	Teha ettepanek liikmetele palvgae maksta liikmemaks 2015.a I kvartalis.  Teavitada liikmeskonda vajadusest liikmemaksu tasumisest.

4.4.	Esitati küsimus, kuhu laekub tagasi küsitav projektiraha; selgitati, et PRIAle ja ühingul on võimalik kasutada 20% tegevuskuludeks määratud eelarvet ühingu tegevuskuludeks. Tekkinud ülemääramise tõttu otsustas juhatus suunata osaliselt 20% eelarvest tegevuskulude realt projekti kulude katteks ning osaliselt pidas PRIA kinni ühingu 20% eelarvest ja suunas täiendavad summad  projekti toetuste tasumisele, mis tõttu on ühingul hetkelised rahalised raskused. 

4.5.	Tehti ettepanek rohkem kaasata ühingu liikmeskonda strateegia aruteludesse ja uuesti teavitada kaasavate arutelude toimumisest Kiili, Saku, Saue ja Harku vallas. Lisaks saata märgukiri ja suurendada ühingu liikmete huvi osaleda aruteludes ja koosolekutel. 

4.6.	Tehti ettepanek kehtestada ühingusse astumise tasu; juhatus võtab teema oma koosoleku päevakorda.  

Andres Laisk
koosoleku juhataja					Anu Altmets
							protokollija